SAŽETAK KARAKTERISTIKA LIJEKA



1.	NAZIV VETERINARSKOG LIJEKA

Ataxxa, 1250 mg + 250 mg, rastvor za lokalno nakapavanje na kožu, za pse od 10 kg do 25 kg


2. 	KVALITATIVNI I KVANTITATIVNI SASTAV

Jedna pipeta sa 2,5 ml rastvora sadrži:

Aktivne supstance: 
Permetrin    	                                     1250,0 mg
Imidakloprid                                       250,0 mg

Pomoćne supstance:
	Kvalitativni sastav pomoćnih supstanci i drugih sastojaka
	Kvantitativni sastav ako su te informacije bitne za pravilnu primjenu veterinarskog lijeka

	Butilhidroksitoluen (E321)
	2,5 mg

	Trigliceridi, srednje dužine lanca
	

	N-metilpirolidon
	500,0 mg

	Limunska kiselina (E330)
	

	Dimetil sulfoksid
	



Za spisak svih ekscipijenasa, pogledati dio 6.1.


3. 	FARMACEUTSKI OBLIK

Rastvor za lokalno nakapavanje na kožu.
Bistar rastvor žućkaste do braonkaste boje.


4. 	KLINIČKI PODACI

4.1. 	Ciljne vrste životinja

Pas.

4.2. 	Indikacije za upotrebu, za svaku ciljnu vrstu

Liječenje i sprječavanje infestacije buvama (Ctenocephalides felis).

Lijek ubija buve na psima u roku od jednog dana nakon primjene. Jednom primjenom lijeka sprječava se dalja infestacija buvama tokom četiri nedjelje. Lijek se može koristiti kao dio strategije u tretmanu alergijskog dermatitisa izazvanog buvama (engl. flea allergy dermatitis -FAD).

Lijek ima postojan akaricidni efekat protiv infestacije krpeljima (Rhipicephalus sanguineus i Ixodes ricinus tokom četiri nedjelje, a Dermacentor reticulatus tokom tri nedjelje) i postojan repelentni efekat na krpelje (Ixodes ricinus) tokom tri nedjelje.

Može se dogoditi da neki krpelji, koji se već nalaze na psu, ne uginu u toku dva dana nakon primjene lijeka i da ostanu pričvršćeni na koži i vidljivi. Stoga se preporučuje uklanjanje krpelja prisutnih na psu u vrijeme primjene lijeka da bi se spriječilo njihovo kačenje na kožu i hranjenje krvlju psa.

Jednokratna primjena obezbjeđuje repelentni efekat (sprječava hranjenje) na papataće Phlebotomus perniciosus tokom tri nedjelje i na komarce Aedes aegypti od 7 do 14 dana nakon primjene.

Lijek smanjuje rizik od infekcije parazitom Leishmania infantum, kojeg prenose papataći (Phlebotomus perniciosus) do 3 nedjelje. Efekat je indirektan jer lijek djeluje protiv vektora.

4.3. 	Kontraindikacije

Zbog nedostataka odgovarajućih podataka, lijek ne treba koristiti kod štenadi mlađe od 7 nedjelja ili lakše od 10 kg tjelesne mase.
Ovaj lijek ne treba koristiti u slučaju poznate preosjetljivosti na aktivne supstance ili na bilo koju pomoćnu supstancu.
Lijek ne koristiti kod mačaka (vidjeti dio 4.5 Posebne mjere opreza pri upotrebi lijeka).

4.4. 	Posebna upozorenja za svaku ciljnu vrstu

Može se dogoditi da se poneki krpelj ipak zakači ili da dođe do pojedinačnih uboda papataća ili komaraca Aedes aegypti. Iz tog razloga se ne može potpuno isključiti mogućnost prenošenja zaraznih bolesti u nepovoljnim uslovima.
S obzirom da lijek Ataxxa osigurava repelentni efekat (sprečava hranjenje) na komarce Aedes aegypti nedjelju dana nakon primjene, poželjno je da se ovaj lijek primijeni 1 nedjelju prije nego što će životinje biti izložene ovim komarcima.
Lijek zadržava efikasnost protiv buva čak i ako se pas pokvasi. Nakon potapanja psa jednom nedjeljno u vodu na jedan minut, period postojane insekticidne efikasnosti protiv buva se nije skratio.
Ipak, treba izbjegavati dugotrajno i obilno izlaganje psa vodi. U slučaju čestog i/ili dugotrajnog izlaganja vodi, postojana efikasnost lijeka može se smanjiti. U takvim slučajevima lijek se ne smije primjenjivati više od jednom nedjeljno. Ukoliko postoji potreba za šamponiranjem psa, to treba uraditi prije primjene lijeka ili najmanje 2 nedjelje nakon primjene lijeka, da bi se održala optimalna efikasnost lijeka.
Efikasnost lijeka protiv krpelja nakon kupanja ili šamponiranja nije ispitivana.
Trenutna zaštita od ujeda papataća nije zabilježena. Pse koji su tretirani radi smanjenja rizika od infekcije parazitom Leishmania infantum koju prenose papataći P. perniciosus treba držati u zaštićenom okruženju prva 24 sata nakon prve primjene lijeka.

4.5. 	Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Voditi računa da sadržaj pipete ne dođe u kontakt sa očima ili ustima tretiranih pasa.

Voditi računa da se lijek primijeni na pravilan način, kako je opisano u dijelu 4.9. Posebno voditi računa da tretirana životinja ili životinje koje su u kontaktu sa tretiranom životinjom ne ližu mjesto aplikacije.

Lijek se ne smije koristiti kod mačaka.

Ovaj lijek je izuzetno otrovan za mačke i može biti fatalan usljed specifične fiziologije ove vrste koja nije u mogućnosti da metaboliše određena jedinjenja, uključujući i permetrin. Da bi se spriječila slučajna izloženost mačaka ovom lijeku, tretirane pse treba držati odvojeno od mačaka nakon tretmana, dok se mjesto primjene ne osuši. Veoma je važno obezbijediti da mačke ne ližu mjesto primjene lijeka na psima koji su tretirani ovim lijekom. Ako do ovoga dođe, odmah treba potražiti savjet veterinara.

Prije primjene lijeka kod bolesnih i slabih pasa treba potražiti savjet veterinara. 

Posebna upozorenja za lica koja primjenjuju veterinarski lijek na životinjama

Treba izbjegavati kontakt lijeka sa kožom, očima ili ustima. 
Tokom davanja lijeka ne smije se jesti, piti niti pušiti.
Nakon primjene lijeka treba dobro oprati ruke.
U slučaju da se lijek slučajno prolije po koži, izloženo mjesto treba odmah oprati sapunom i vodom.
Osobe sa osjetljivom kožom mogu biti posebno osjetljive na ovaj lijek.
Glavni simptomi koji se mogu javiti u izuzetno rijetkim slučajevima su prolazne senzorne iritacije kože kao što su osjećaj mravinjanja, osjećaj peckanja ili utrnulost.
Ako lijek slučajno dospije u oči, treba ih temeljno isprati vodom. Ako iritacija kože ili očiju
potraje, odmah potražite savjet ljekara i pokažite mu uputstvo za lijek ili pakovanje lijeka. Nemojte
gutati lijek. Ako se lijek slučajno proguta, odmah potražite savjet ljekara i pokažite mu uputstvo za lijek ili pakovanje lijeka.
Tretirani psi se ne smiju dirati, što se naročito odnosi na djecu, sve dok se mjesto aplikacije ne osuši. To se može obezbijediti tretiranjem psa uveče. Psima koji su nedavno tretirani se ne smije dozvoliti da spavaju sa vlasnikom, naročito ne sa djecom.
Da bi se spriječilo da djeca dođu u kontakt sa pipetama, treba ih čuvati u originalnom pakovanju do  primjene, a iskorišćene pipete odmah ukloniti na bezbjedan način.

Posebne mjere opreza za zaštitu životne sredine:

Ovaj lijek je toksičan za vodene organizme. Kako bi se izbjegli štetni efekti na vodene organizme, ne smije se dozvoliti pristup pasa u otvorene vode 48 sati nakon primjene lijeka.

Druga upozorenja:

Rastvarač u lijeku može obojiti određene materijale, uključujući kožu, tkaninu, plastiku i polirane površine. Treba sačekati da se mjesto aplikacije osuši prije nego što se psima dozvoli kontakt sa takvim materijalima.

4.6. 	Neželjena dejstva (učestalost i ozbiljnost)

Psi:

	Veoma rijetko 
(< 1 životinja / 10 000 tretiranih životinja, uključujući izolovane slučajeve):
	Reakcije na mjestu primjene (svrab, gubitak dlake, crvenilo, otok i erozije)1
Poremećaji ponašanja (razdražljivost, nemir, cviljenje ili valjanje)2
Poremećaji u digestivnom sistemu (povraćanje, dijareja, prekomjerna salivacija, smanjen apetit)2
Poremećaji nervnog sistema (npr. ataksija, tremor, letargija)2,3 


1 obično spontano nestaju
2 obično prolazni i spontano nestaju
3 kod pasa osjetljivih na permetrin 

Slučajan oralni unos lijeka može da dovede do prolaznog povraćanja i neuroloških znaka kao što su
tremor i ataksija. Liječenje treba da bude simptomatsko. Specifični antidot nije poznat.

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Neželjeni događaj treba prijaviti, po mogućnosti preko veterinara, nosiocu dozvole za stavljanje lijeka u promet, ili Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me. Odgovarajući podaci za kontakt se nalaze u dijelu 16 uputstva za veterinarski lijek.
[bookmark: _GoBack]

4.7. 	Upotreba tokom graviditeta, laktacije i nošenja jaja

Graviditet i laktacija:
Bezbjednost ovog veterinarskog lijeka nije utvrđena za pse u toku graviditeta, laktacije ili kod priplodnih životinja. Laboratorijska ispitivanja pomoćne supstance N-metilpirolidon na kunićima i pacovima su pokazala fetotoksične efekte. Lijek treba primijeniti tek nakon što nadležni veterinar procijeni odnos koristi i rizika.

4.8. 	Interakcije sa drugim ljekovima i druge vrste interakcija

Nijesu poznate.

4.9. 	Doziranje i način primjene

Lijek je namijenjen samo za upotrebu nakapavanjem. Nanosi se samo na neoštećenu kožu.

Najmanja preporučena doza je:
10 mg imidakloprida/kg tjelesne mase (t.m.) i 50 mg permetrina/kg t.m.

Primjena nakapavanjem na kožu u skladu sa tjelesnom masom je sljedeća:
	Psi (kg t.m.)
	Naziv veterinarskog lijeka
	Zapremina (ml)
	Imidakloprid (mg/kg t.m.)
	Permetrin (mg/kg t.m.)

	 4 kg
	Ataxxa, 200 mg + 40 mg,  rastvor za lokalno nakapavanje na kožu, za pse do 4 kg
	0,4 ml
	≥ 10
	≥ 50

	>4 kg  10 kg
	Ataxxa, 500 mg + 100 mg,  rastvor za lokalno nakapavanje na kožu, za pse od 4 kg do 10 kg
	1,0 ml
	10 - 25
	50 - 125

	>10 kg  25 kg
	Ataxxa, 1250 mg + 250 mg,  rastvor za lokalno nakapavanje na kožu, za pse od 10 kg do 25 kg
	2,5 ml
	10 - 25
	50 - 125

	>25 kg  40 kg
	Ataxxa, 2000 mg + 400 mg,  rastvor za lokalno nakapavanje na kožu, za pse od 25 kg
	4,0 ml
	10 - 16
	50 - 80


Za pse tjelesne mase > 40 kg treba koristiti odgovarajuću kombinaciju pipeta.

Da bi se obezbijedila pravilna doza, treba što tačnije odrediti tjelesnu masu. 

Da bi se smanjila ponovna infestacija zbog pojave novih buva, savjetuje se da se tretiraju svi psi u domaćinstvu. Druge životinje koje žive u istom domaćinstvu bi trebalo takođe tretirati odgovarajućim lijekom. Kao dodatna pomoć u zaštiti, preporučuje se odgovarajući dodatni tretman okoline protiv odraslih buva i njihovih razvojnih stadijuma.

U zavisnosti od vjerovatnoće pojave ektoparazita, može biti potrebna ponovna primjena lijeka. Razmak između dva tretmana treba da bude 4 nedjelje. Lijek ostaje efikasan ako se životinja pokvasi. Međutim, u slučaju čestog i/ili dugotrajnog izlaganja vodi, postojana efikasnost može biti smanjena. U ovim slučajevima ne treba ponovo tretirati životinju češće od jednom nedeljno.

Da bi psi bili zaštićeni, lijek treba primjenjivati redovno tokom cijele sezone papataća.

Na mjestu primjene lijeka moguća je pojava prolaznih promjena na koži (npr. perutanje kože, bijele naslage i sljepljivanje dlake).

Način primjene:

Uzeti jednu pipetu iz pakovanja i držati uspravno. Lagano udariti uski dio pipete kako bi se osiguralo da sadržaj bude u proširenom dijelu pipete, pa odvrnuti i skinuti zatvarač. Zatvarač treba okrenuti i njegov drugi kraj postaviti na pipetu. Pritisnuti zatvarač i zavrnuti da se pipeta probuši pa ukloniti zatvarač sa pipete. 

Za pse tjelesne mase do 10 kg:

Dok pas mirno stoji treba razgrnuti dlaku između lopatica ramena da se vidi koža. Vrh pipete postaviti na kožu i pipetu nekoliko puta snažno stisnuti da se sadržaj potpuno iscijedi direktno na kožu.

Za pse tjelesne mase veće od 10 kg:

Dok pas mirno stoji, cjelokupan sadržaj pipete treba ravnomjerno rasporediti na četiri mjesta na leđima, počevši od ramenog pojasa do baze repa. Na svakom mjestu razgrnuti dlaku da se vidi koža. Vrh pipete postaviti na kožu i blago istisnuti dio sadržaja na kožu. Ne nanositi preveliku količinu rastvora na jedno mjesto da se rastvor ne bi razlivao po psu.

4.10.  Predoziranje (simptomi, hitne mjere koje treba preduzeti, antidoti), ako je neophodno

Nijesu uočeni neželjeni klinički znaci kod zdrave štenadi i odraslih pasa, nakon primjene doze 5 puta veće od preporučene, ni kod štenadi kuja koje su liječene dozom 3 puta većom od preporučene. Prilikom predoziranja crvenilo kože, koje se ponekad pojavljuje na mjestu primjene, može postati intenzivnije.

4.11.  Karenca

Nije primjenljivo.


5. 	FARMAKOLOŠKI PODACI

Farmakoterapijska grupa: Ektoparaziticidi, insekticidi i repelenti

ATCvet kod: QP53AC54

5.1. 	Farmakodinamski podaci

Ovaj lijek je ektoparaziticid za lokalnu primjenu koji sadrži imidakloprid i permetrin. Ova kombinacija djeluje insekticidno i akaricidno.

Imidakloprid je ektoparaziticid koji pripada hlornikotilinskoj grupi jedinjenja. Hemijski se može klasifikovati kao hloronikotinil-nitrogvanidin. Imidakloprid je efikasan protiv odraslih buva i njihovih larvenih stadijuma. Osim efikasnosti imidakloprida protiv odraslih buva, dokazana je i efikasnost protiv larvi buva iz okoline tretiranog psa. Uništavanje larvi iz neposredne okoline psa je posljedica kontakta sa tretiranom životinjom. Imidakloprid ima veliki afinitet prema nikotinskim i acetilholinskim receptorima u postsinaptičkoj regiji centralnog nervnog sistema insekata. Nastala inhibicija holinergičke transmisije kod insekata dovodi do paralize i smrti parazita.

Permetrin spada u tip I klase piretroidnih akaricida i insekticida. Piretroidi djeluju na voltažnozavisne natrijumske kanale kod kičmenjaka i beskičmenjaka. Piretroidi su takozvani „blokatori otvorenog kanala“ koji djeluju na natrijumske kanale usporavajući njihovu aktivaciju i inaktivaciju, što dovodi do hiperekscitacije i smrti parazita.

Kombinacija ove dvije supstance je pokazala da imidakloprid djeluje kao aktivator artropodnih ganglija i tako povećava efikasnost permetrina.

5.2. 	Farmakokinetički podaci

Nakon primjene na kožu pasa, rastvor se distribuira po površini tijela. Obije aktivne supstance ostaju na koži i dlaci tretirane životinje najmanje 4 nedjelje. Sistemska resorpcija lijeka je mala i ne utiče na njegovu efikasnost ili na podnošljivost kod ciljne vrste.

Podaci o uticaju na životnu sredinu

Ne smije se dozvoliti da lijek dospije u otvorene vode, jer to može biti opasno za ribe i vodene organizme. Za pse koji su tretirani ovim lijekom vidjeti dio 4.5.

Proizvodi koji sadrže permetrin su toksični za medonosne pčele.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)

Butilhidroksitoluen (E321);
Trigliceridi, srednje dužine lanca;
N-metilpirolidon;
Limunska kiselina;
Dimetil sulfoksid.

6.2. 	Inkompatibilnosti

Nije primjenljivo.

6.3.	Rok upotrebe

Rok upotrebe u originalnom pakovanju: 3 godine.



6.4. 	Posebne mjere upozorenja pri čuvanju lijeka

Lijek čuvati u originalnom pakovanju radi zaštite od svjetlosti i vlage.

6.5. 	Vrsta i sastav pakovanja

Polipropilenska pipeta bijele boje, zatvorena polietilenskim ili polioksimetilenskim čepom. Svaka pipeta je upakovana u troslojnu kesicu od polietilen tereftalata/aluminijuma/polietilena male gustine. 
Svaka pipeta je zapremine 6 ml i sadrži 2,5 ml rastvora za lokalno nakapavanje na kožu.

Veličina pakovanja:
Kutija sadrži 1 pipetu.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Ljekovi za veterinarsku upotrebu se ne smiju odlagati u otpadne vode ili kućni otpad.

Lijek ne smije dospjeti u vodene tokove jer permetrin/imidakloprid može biti opasan za ribe i druge vodene organizme.

Neiskorišćeni lijek ili ostatak lijeka uništava se u skladu sa važećim propisima.


7. 	NOSILAC DOZVOLE ZA STAVLJANJE LIJEKA U PROMET

D.S.D. „KRKA d.d. Novo mesto“ Slovenija - predstavništvo Podgorica,
Svetlane Kane Radević br. 3, 81000 Podgorica, Crna Gora

	
8. 	BROJ DOZVOLE ZA STAVLJANJE LIJEKA U PROMET

2040/24/82 – 6049


9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

09.12.2024. godine


10. 	DATUM REVIZIJE TEKSTA 

09.12.2024. godine


OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se može izdavati bez veterinarskog recepta.

